Moliyaviy inqirozning kuchayishi munosabati bilan Qozog‘istonning markaziy shaharlaridagi deyarli barcha bozorlarda muddati o‘tgan oziq-ovqat mahsulotlari – eskirgan konserva, yorma, makaron, pishloq, shirinliklar va kolbasalar sotuvchi nuqtalar ochilmoqda. Ta’kidlanishicha, sotuvchilar mahsulotlarning muddati o‘tganligini oshkor aytishmayapti, lekin turli yo‘llar, shu jumladan, radio va ijtimoiy tarmoqlar orqali bunday nuqtalar haqidagi ma’lumotlar tarqalmoqda. Bunday nuqtalarning asosiy xaridorlari – nafaqaxo‘rlar, yangi yilga tayyorgarlik ko‘rayotgan kichik kafe va restoranlar.Mahalliy matbuotda ta’kidlanishicha, muddat o‘tgan mahsulotlar yangi muqobillaridan 70 foizga arzonroqqa sotilmoqda.